V y h l á s e n i e
Národnej rady Slovenskej republiky k politickej situácii v Bielorusku

Schválené Národnou radou Slovenskej republiky 
uznesením z 29. marca 2011 číslo 385

Násilné rozohnanie zhromaždenia na Októbrovom námestí v Minsku 19. decembra 2010 považuje Národná rada Slovenskej republiky za hrubé zneužitie politickej a policajnej moci bieloruského politického režimu voči svojim nevinným a bezbranným občanom.

Národná rada Slovenskej republiky  preto

a)	žiada prezidenta Lukašenka o okamžité prepustenie politických väzňov a o zahladenie trestov všetkým bieloruským občanom, ktorí boli v súvislosti so zhromaždením 19. decembra 2010 odsúdení;
b)	odporúča vláde Slovenskej republiky, aby sa vo svojich aktivitách na bilaterálnych a multilaterálnych fórach usilovala o prepustenie politických väzňov v Bielorusku;
c)	odporúča prezidentovi Slovenskej republiky, aby sa vo svojich bilaterálnych a multilaterálnych aktivitách usiloval o prepustenie politických väzňov v Bielorusku.